‘ধর্ষণ’ অভিযোগকারিনীর মেডিক্যালে ‘না’ সিদ্ধান্ত মামলার বিরুদ্ধে যাবে: সুপ্রিম কোর্ট

নয়াদিল্লি: ধর্ষণের (Rape Incident) অভিযোগ এনে মেডিকেল পরীক্ষায় নারাজ হলে সেই সিদ্ধান্ত অভিযোগকারিনীর বিরুদ্ধে যায়, জানালো সুপ্রিম কোর্ট (Supreme Court)। ধর্ষণে অভিযুক্তকে হাইকোর্ট (High Court) মুক্তির নির্দেশ দিলে হিমাচল প্রদেশ সরকার (Himachal Government) তা চ্যালেঞ্জ করে সুপ্রিম কোর্টে।

২০০৭ সালে অভিযোগটি দায়ের করে মেয়ের বাবা। অভিভাবকদের অনুপস্থিতিতে অভিযুক্ত আসে এবং তাদের মেয়েকে ধর্ষণ করে।

এমন অভিযোগে হামিরপুরে আঞ্চলিক হাসপাতালে মেয়েটিকে মেডিকেল পরীক্ষার জন্য নিয়ে যাওয়া হলে বলা হয়, সে মানসিকভাবে সুস্থ নয়। পরীক্ষায় সহযোগিতা করেনি।

আরও পড়ুন: Aajke | আরজি কর, যাদবপুর, এত মিথ্যে কেন?

ধর্ষণের প্রমাণ সংগ্রহের স্বার্থে তাকে ধর্মশালার সরকারি হাসপাতালে গাইনোকলজিস্ট ও সাইক্রিয়াট্রিস্টের কাছে পাঠানো হয়। কিন্তু মেয়েটির বাবা সেই পরীক্ষা করতে দিতে অস্বীকার করেন।

নিম্ন আদালত অভিযুক্তকে সাজা দিলেও হাইকোর্ট তাকে মুক্তি দেয়। কারণ, অভিযোগের সঙ্গে মেয়েটির মায়ের বক্তব্য মেলেনি। এমনকি তদন্তকারীর বক্তব্যের সঙ্গেও মেলেনি। পাশাপাশি হাসপাতাল কর্তৃপক্ষের সঙ্গে মেয়ের বাবা ও তদন্তকারীরা সম্পূর্ণভাবে সহযোগিতা করেনি বলেও দেখা গিয়েছে।

মেয়েটি মানসিকভাবে সুস্থ নয়, এই বক্তব্য সন্দেহজনক। কারণ নিম্ন আদালতে তাকে করা প্রশ্নে সে যেসব উত্তর দিয়েছে, তা অপ্রাসঙ্গিক নয়। হাইকোর্টের এই অভিমতকে সিলমোহর সুপ্রিম কোর্টের।